[{"text_idx": "#000005", "text": "Robert Wisek 1961ean zuzendutako musikalaren remake hori William Shakespeareren Romeo y Julieta antzezlanaren egokitzapena da. Oraingo honetan New Yorkeko West Side auzoko bi talde daude aurrez aurre: Jetstarrak, Riff buru dutela eta Puerto Ricoko Sharkstarrak, Bernardo buru dutela. Bi taldeen arteko gorrotoa horren handia denez, ezin dira elkarrekin bizi hiriko auzo berean. Baina, Tonyk, Riffen lagun handienak, eta Mariak, Bernardoren arreba gazteenak, elkar ezagutuko dute eta beren arteko maitasuna taldeen arteko gorrotoa baino handiagoa bilakatuko da."}]